**Tatjana Venčelovski** (Sremska Mitrovica, 8. maj 1965) je srpska glumica i književnica.

Mladost i počeci
----------------

Rođena je u Sremskoj Mitrovici. Srednju školu je završila kao đak generacije, a Fakultet dramskih umetnosti u Beogradu je upisala iz prvog puta i završila ga uz nagradu "Mata Milošević". Studirala je u prvoj klasi profesora Vladimira Jevtovića, sa Vesnom Trivalić, Srđanom Todorovićem, Draganom Bjelogrlićem, Miloradom Mandićem Mandom, Mirjanom Joković, Slobodanom Ninkovićem, Brankom Pujić, Draganom Petrovićem Peletom, Dušankom Stojanović Glid, Darkom Tomovićem, Vesnom Stanojević. Tokom devedesetih, igrala je dvadesetak uloga u pozorištu, na televiziji i filmu. U jednom momentu, prestala je da se bavi glumom, ne misleći da će to biti na duže vreme, a vratila se na scenu 2004. ulogom u predstavi Sigurna kuća u Srpskom narodnom pozorištu u Novom Sadu. Radila je četiri godine kao novinar i voditelj na TV Panonija i na TV Apolo u Novom Sadu, a potom se sedam godina bavila odnosima s javnošću u Naftnoj industriji Srbije.

Važne uloge
-----------

Prvu pozorišnu ulogu odigrala je u predstavi *Arsenik i stare čipke* kada je zamenila Tanju Bošković. Igrala je u kultnim predstavama „Buđenje proleća", „Baal", „Draga Jelena Sergejevna", „Dozivanje ptica" … u Jugoslovenskom dramskom pozorištu, „Otac" u Ateljeu 212, „Urnebesna tragedija" u Zvezdara teatru i dr. Na TV ostavila je par značajnih uloga, Veru u seriji Zaboravljeni, Malu u seriji „Dome slatki dome" i Miru u seriji Jelena.

Tatjana Venčelovski danas
-------------------------

Tatjana se, od 2014. ponovo posvetila glumi, ostvarujući uloge u TV serijama i filmovima. Takođe je objavila zbirku pesama „Tamo, u životu" (2004), knjigu kratkih lirskih priča „Isidorin šal" (2012), i zbirku poezije "Ošišano sunce" (2016). Jedno vreme bila je i voditelj radio emisija na programu Radio Beograda 202.

Filmografija
------------

Izvori
------

1. 1 2 3  021: Promocija knjige Isidorin šal Tatjane Venčelovski Arhivirano 2013-08-23 na Wayback Machine-u, 5.04.2013, 21.8.2013
2. ↑  Pres onlajn: „Naši nezaboravni studentski dani" Arhivirano 2013-10-11 na Wayback Machine-u, N. Milenković, 14.4.2010, pristup 21.8.2013
3. ↑  Radio Televizija "Sreće" iz Sombora: Zbirka lirskih priča Isidorin šal i književni rad Tatjane Venčelovski u KC „Laza Kostić" Arhivirano 2013-12-24 na Wayback Machine-u, 6.6.2013, pristup 21.8.2013

|  |
| --- |
| **Filmografija glumice Tatjane Venčelovski**  |
| God. | Naziv | Uloga |
| 1980.-te |
| 1987. | Već viđeno | Mlađa devojka |
| 1989. | Songlines |  |
| 1989. | Dome, slatki dome | Mala |
| 1989. | Početni udarac | Vera |
| 1990.-te |
| 1990. | Baal |  |
| 1991. | Zaboravljeni (TV serija) | Vera |
| 2000.-te |
| 2004. | Jelena (TV serija) | Mira |
| 2014. | Peti leptir (film) | nastavnica istorije |
| 2015. | Petlja (film) | Tanja |
| 2015. | Sinđelići (TV serija) | Natali |
| 2015 - 2016. | Vere i zavere (TV serija) | Katarina Šnel |
| 2016-2019. | Vojna akademija 3,4 i 5 (TV serija) | Kaliope |
| 2018. | Jutro će promeniti sve (TV serija) | Miljana |
| 2019. | Aleksandra (film) | Draginja |
| 2019. | Nebojša Čelik šou (TV serija) | lektorka |
| 2019. | Crveni mesec (TV serija) | Jelka Stanimirović |
| 2019. | Slatke muke (TV serija) | direktorka hotela |
| 2019. | Močvara (TV serija) | žrtva |
| 2020. | Lihvar (film) | Mirjana |
| 2020. | Urgentni centar (TV serija) | Flora Faf |
|